**Ministru kabineta noteikumu projekta "Grozījums Ministru kabineta 2006.gada 14.februāra noteikumos Nr.119 "Kārtība, kādā preču ražotājs, izplatītājs vai pakalpojuma sniedzējs informē attiecīgās valsts uzraudzības un kontroles iestādes par precēm vai pakalpojumiem, kuri rada risku, kas nav savienojams ar vispārējām drošuma prasībām"" sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2006.gada 14.februāra noteikumos Nr.119 "Kārtība, kādā preču ražotājs, izplatītājs vai pakalpojuma sniedzējs informē attiecīgās valsts uzraudzības un kontroles iestādes par precēm vai pakalpojumiem, kuri rada risku, kas nav savienojams ar vispārējām drošuma prasībām” (turpmāk – Noteikumu projekts) ir izstrādāts pēc Ekonomikas ministrijas iniciatīvas, lai papildinātu Ministru kabineta 2006.gada 14.februāra noteikumu Nr.119 "Kārtība, kādā preču ražotājs, izplatītājs vai pakalpojuma sniedzējs informē attiecīgās valsts uzraudzības un kontroles iestādes par precēm vai pakalpojumiem, kuri rada risku, kas nav savienojams ar vispārējām drošuma prasībām” (turpmāk – Noteikumi Nr.119) normas, kurās ir iekļautas normas, kas izriet no Eiropas Parlamenta un Padomes 2001.gada 3.decembra Direktīvas 2001/95/EK par produktu vispārēju drošumu (turpmāk – Direktīva 2001/95/EK) un Eiropas Komisijas 2004.gada 14.decembra Lēmuma 2004/905/EK, ar ko nosaka pamatnostādnes, lai ražotāji un izplatītāji dalībvalstu kompetentajām iestādēm ziņotu par bīstamiem patēriņa produktiem saskaņā ar Direktīvas 2001/95/EK 5.panta 3.punktu (turpmāk – Lēmums 2004/905/EK). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi Nr.119 nosaka veidu un termiņus, kā Latvijā reģistrētajiem komersantiem jāpaziņo attiecīgajai kontroles un uzraudzības iestādei par preci vai pakalpojumu, kas rada risku, kas nav savienojams ar vispārējām drošuma prasībām. Šāds komersantu informēšanas pienākums izriet no Direktīvas 2001/95/EK 5.panta 3.punkta un Preču un pakalpojumu drošuma likuma 8.panta sestās daļas. Saskaņā ar Lēmumu 2004/905/EK visās Eiropas Savienības dalībvalstīs ir noteikta vienota paziņošanas veidlapas forma, kas ir ietverta Noteikumu Nr.119 pielikumā „Paziņojums par preci vai pakalpojumu, kurš rada risku, kas nav savienojams ar vispārējām drošuma prasībām”, kas komersantam ir jāaizpilda un jānosūta attiecīgajai iestādei.Kopš 2009.gada 4.maija paralēli saskaņā ar Lēmumu 2004/905/EK izstrādātajai paziņošanas veidlapai Eiropas Komisija ir izstrādājusi interneta tiešsaistes sistēmu "GPSD Business Application" (turpmāk – Sistēma), kas paredz komersantiem iespēju iepriekš minēto paziņojumu iesniegt elektroniski lejupielādējot programmu, kas atrodas Eiropas Komisijas interneta adresē: <https://webgate.ec.europa.eu/gpsd-ba/>. Sistēma piedāvā komersantiem iespēju iesniegt paziņojumu par nedrošām precēm piecās Eiropas Savienības dalībvalstu oficiālajās valodās: angļu, franču, vācu, itāļu un spāņu. Ja komersants ir aizpildījis un nosūtījis attiecīgo paziņojumu Sistēmā, tad tas automātiski tiek ievietots Kopienas informācijas ātrās apmaiņas sistēmas (RAPEX) datubāzē, kas ir pieejama Eiropas Savienības dalībvalstu tirgus uzraudzības iestādēm, kas, savukārt, var veikt visas nepieciešamās darbības, kas ir noteiktas Direktīvā 2001/95/EK un 2008.gada 9.jūlija Eiropas Parlamenta un Padomes Regulā Nr.765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93. Ņemot vērā to, ka Eiropas Savienības dalībvalstīs reģistrētie komersanti, t.sk. arī Latvijas, laiž preci apgrozībā arī ārpus savas valsts robežām, tad šādas informēšanas Sistēmas izmantošanas iespēja paralēli jau Noteikumos Nr.119 ietvertajai paziņojuma veidlapas iesniegšanai gadījumos, kad prece rada risku, kas nav savienojams ar vispārējām drošuma prasībām, ir ietverta Noteikumu projektā.  |
| 3. | Projekta izstrādē iesaistītās institūcijas | Noteikumu projekts izstrādāts sadarbībā ar Patērētāju tiesību aizsardzības centru. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais regulējums attiecas uz tirgus uzraudzības un kontroles iestādēm un Patērētāju tiesību aizsardzības centru, kā arī uz iepriekš minēto iestāžu darbiniekiem, kuri ir atbildīgi par šīs informācijas nodrošināšanu RAPEX sistēmā. Tāpat Noteikumu projektā ietvertā alternatīvā iespēja paziņojuma iesniegšanai vienlaicīgi, gan Latvijas, gan citu Eiropas Savienības dalībvalstu kompetentajām iestādēm, izmantojot Sistēmu, attiecas uz komersantiem, kuri ir laiduši apgrozībā preci, kas rada risku, kas nav savienojams ar vispārējām drošuma prasībām.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums, kas paredz alternatīvu komersantiem iesniegt paziņojumu par nedrošām precēm arī tiešsaistes režīmā, izmantojot Sistēmu, atvieglo komersantiem paziņošanas iespēju par nedrošām precēm, tā kā informāciju vienlaicīgi ir iespējams adresēt visām Eiropas Savienības dalībvalstu kompetentajām iestādēm tajās Eiropas Savienības valstīs, kurās viņi ir laiduši apgrozībā nedrošo preci. Tāpat šāda paziņojuma iesniegšana atvieglo arī tirgus uzraudzības un kontroles iestāžu darbu, jo paziņojums, kas no komersanta tiek saņemts papīra formā, nav jāpārformē RAPEX sistēmā attiecīgās iestādes darbiniekiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes Direktīva 2001/95/EK par produktu vispārēju drošību.
2. Komisijas Lēmums ar ko nosaka pamatnostādnes, lai ražotāji un izplatītāji dalībvalstu kompetentajām iestādēm ziņotu par bīstamiem patēriņa produktiem saskaņā ar Eiropas Parlamenta un Padomes Direktīvas 2001/95/EK 5. panta 3. punktu
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
| Eiropas Parlamenta un Padomes Direktīva 2001/95/EK par produktu vispārēju drošību. |
| A | B | C | D |
| 5. panta 3. punkts | 9.1 punkts | Ieviests pilnībā. | Stingrākas prasības nav paredzētas.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| Komisijas Lēmums ar ko nosaka pamatnostādnes, lai ražotāji un izplatītāji dalībvalstu kompetentajām iestādēm ziņotu par bīstamiem patēriņa produktiem saskaņā ar Eiropas Parlamenta un Padomes Direktīvas 2001/95/EK 5. panta 3. punktu |
| A | B | C | D |
| Pielikuma 5.2.apakšpunkts | 9.1 punkts | Ieviests pilnībā. | Stingrākas prasības nav paredzētas.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Ekonomikas ministrijas mājas lapā www.em.gov.lv. |
| 2. | Sabiedrības līdzdalība projekta izstrādē | Noteikumu projekts nosūtīts saskaņošanai Latvijas Darba devēju konfederācijai, Latvijas tirdzniecības un rūpniecības kamerai, Latvijas Tirgotāju asociācijai, Patērētāju interešu aizstāvības asociācijai un Patērētāju interešu aizstāvības klubam. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs un attiecīgā valsts uzraudzības un kontroles iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III un IV sadaļa – projekts šīs jomas neskar.*

Ekonomikas ministrs V.Dombrovskis

Vīza: valsts sekretārs M.Lazdovskis

09.09.2014 14:23

1116

D.Locmele, 67013107

Dana.Locmele@em.gov.lv